CELEX: 32021R1986
Language: el
Date: 2021-11-15 00:00:00
Title: Κανονισμός (ΕΕ) 2021/1986 του Συμβουλίου της 15ης Νοεμβρίου 2021 για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία

16.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 405/3
               
            
         ΚΑΝΟΝΙΣΜΟΣ (ΕΕ) 2021/1986 ΤΟΥ ΣΥΜΒΟΥΛΙΟΥ
         της 15ης Νοεμβρίου 2021
         για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση 2012/642/ΚΕΠΠΑ του Συμβουλίου, της 15ης Οκτωβρίου 2012, σχετικά με περιοριστικά μέτρα εν όψει της κατάστασης στη Λευκορωσία (1),
         Έχοντας υπόψη την κοινή πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 765/2006 του Συμβουλίου (2) θέτει σε εφαρμογή την απόφαση 2012/642/ΚΕΠΠΑ και προβλέπει ιδίως τη δέσμευση κεφαλαίων και οικονομικών πόρων και απαγορεύει τη διάθεση κεφαλαίων ή οικονομικών πόρων σε πρόσωπα, οντότητες ή φορείς που ευθύνονται για σοβαρές παραβιάσεις των ανθρώπινων δικαιωμάτων ή για την καταστολή της κοινωνίας των πολιτών και της δημοκρατικής αντιπολίτευσης ή των οποίων οι δραστηριότητες υποσκάπτουν σοβαρά κατ’ άλλον τρόπο τη δημοκρατία ή το κράτος δικαίου στη Λευκορωσία ή επωφελούνται από το καθεστώς Λουκασένκο ή το στηρίζουν.
                  
               
                     (2)
                  
                  
                     Ο κανονισμός (ΕΕ) 2021/1030 του Συμβουλίου (3), ο οποίος τροποποίησε τον κανονισμό (ΕΚ) αριθ. 765/2006, εισήγαγε περαιτέρω στοχευμένες οικονομικές κυρώσεις, συμπεριλαμβανομένης της απαγόρευσης παροχής ασφάλισης και αντασφάλισης στην κυβέρνηση της Λευκορωσίας και στους δημόσιους φορείς και οργανισμούς της Λευκορωσίας.
                  
               
                     (3)
                  
                  
                     Στις 15 Νοεμβρίου 2021, το Συμβούλιο εξέδωσε την απόφαση (ΚΕΠΠΑ) 2021/1989 (4) , η οποία τροποποιεί την απόφαση 2012/642/ΚΕΠΠΑ και εισάγει ορισμένες εξαιρέσεις στην απαγόρευση παροχής ασφάλισης και αντασφάλισης στην κυβέρνηση της Λευκορωσίας και στους δημόσιους φορείς και οργανισμούς της Λευκορωσίας, προκειμένου να αποφευχθούν ακούσιες συνέπειες.
                  
               
                     (4)
                  
                  
                     Ορισμένα μέτρα εμπίπτουν στο πεδίο εφαρμογής της Συνθήκης και, επομένως, για να διασφαλισθεί η ομοιόμορφη εφαρμογή της από τους οικονομικούς φορείς όλων των κρατών μελών, απαιτείται κανονιστική δράση στο επίπεδο της Ένωσης για την εφαρμογή των εν λόγω μέτρων.
                  
               
                     (5)
                  
                  
                     Επομένως, ο κανονισμός (ΕΚ) αριθ. 765/2006 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το άρθρο 1ιβ του κανονισμού (ΕΚ) αριθ. 765/2006 αντικαθίσταται από το ακόλουθο κείμενο:
            
               
                  «Άρθρο 1ιβ
                  
                     1.   Απαγορεύεται η παροχή ασφάλισης ή αντασφάλισης προς:
                     
                                 i)
                              
                              
                                 την κυβέρνηση της Λευκορωσίας, καθώς και τους δημόσιους οργανισμούς, εταιρείες και φορείς της, ή
                              
                           
                                 ii)
                              
                              
                                 οποιοδήποτε φυσικό ή νομικό πρόσωπο, οντότητα ή φορέα ενεργεί εξ ονόματος ή κατ’ εντολή νομικού προσώπου, οντότητας ή οργανισμού αναφερόμενου στο σημείο i).
                              
                           
                  
                     2.   Οι απαγορεύσεις της παραγράφου 1 δεν εφαρμόζονται στην παροχή υποχρεωτικής ασφάλισης ή ασφάλισης αστικής ευθύνης σε πρόσωπα, οντότητες ή φορείς της Λευκορωσίας όταν ο ασφαλιζόμενος κίνδυνος βρίσκεται στην Ένωση, ούτε στην παροχή ασφάλισης σε διπλωματικές ή προξενικές αποστολές της Λευκορωσίας στην Ένωση.
                  
                  
                     3.   Οι απαγορεύσεις της παραγράφου 1 δεν θίγουν την εκτέλεση συμβάσεων που έχουν συναφθεί πριν από τις 25 Ιουνίου 2021 ή παρεπόμενων συμβάσεων αναγκαίων για την εκτέλεση των εν λόγω συμβάσεων.».
                  
               
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 285 της 17.10.2012, σ. 1.
         
            (2)  Κανονισμός (ΕΚ) αριθ. 765/2006 του Συμβουλίου, της 18ης Μαΐου 2006, σχετικά με περιοριστικά μέτρα όσον αφορά τη Λευκορωσία (ΕΕ L 134 της 20.5.2006, σ. 1).
         
            (3)  Κανονισμός (ΕΕ) 2021/1030 του Συμβουλίου, της 24ης Ιουνίου 2021, για την τροποποίηση του κανονισμού (ΕΚ) αριθ. 765/2006 σχετικά με περιοριστικά μέτρα όσον αφορά τη Λευκορωσία (ΕΕ L 224 I της 24.6.2021, σ. 1).
         
            (4)  Απόφαση (ΚΕΠΠΑ) 2021/1989 του Συμβουλίου, της 15ης Νοεμβρίου 2021, για την τροποποίηση της απόφασης 2012/642/ΚΕΠΠΑ σχετικά με περιοριστικά εν όψει της κατάστασης στη Λευκορωσία (βλ. σελίδα 8 της παρούσας Επίσημης Εφημερίδας).